CELEX: 62008CN0254
Language: sk
Date: 2008-06-16 00:00:00
Title: Vec C-254/08: Návrh na začatie prejudiciálneho konania, ktorý podal Tribunale Amministrativo Regionale della Campania (Taliansko) 16. júna 2008 – Futura Immobiliare srl Hotel Futura a i./Comune di Casoria

15.8.2008   
            
            
               SK
            
            
               Úradný vestník Európskej únie
            
            
               C 209/31
            
         Návrh na začatie prejudiciálneho konania, ktorý podal Tribunale Amministrativo Regionale della Campania (Taliansko) 16. júna 2008 – Futura Immobiliare srl Hotel Futura a i./Comune di Casoria
   (Vec C-254/08)
   (2008/C 209/46)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Tribunale Amministrativo Regionale della Campania
   Účastníci konania pred vnútroštátnym súdom
   
      Žalobkyňa: Futura Immobiliare srl Hotel Futura a i.
   
      Žalovaná: Comune di Casoria
   Prejudiciálna otázka
   Sú ustanovenia vnútroštátnej právnej úpravy podľa článkov 58 a nasl. legislatívneho dekrétu č. 507 z roku 1993 a prechodné ustanovenia, ktorými bola predĺžená ich účinnosť na základe článku 11 dekrétu prezidenta Talianskej republiky č. [158] z roku 1999 v znení zmien a doplnení a článku 1 ods. 184 zákona č. 296 z roku 2006, na základe ktorých sa na účely pokrytia výdavkov za služby likvidácie odpadu zachováva systém daňovej povahy, čím sa odsúva zavedenie sadzobného systému, podľa ktorého výdavky za službu znášajú subjekty, ktoré hromadia odpad a poskytujú ho na odvoz, zlučiteľné s článkom 15 smernice 75/442/EHS (1) zmeneným a doplneným článkom 1 smernice 91/156/EHS (2) a uvedenou zásadou „znečisťovateľ platí“?
   
      (1)  Ú. v. ES L 194, s. 39; Mim. vyd. 15/001 s. 23.
   
      (2)  Ú. v. ES L 78, s. 32; Mim. vyd. 15/002 s. 3.